-Երբ ասում ենք՝ քաղաքական ճգնաժամը լուծվեց, բայց սահմանադրականը շարունակվում է, հակասություն ենք դնում քաղաքականության և սահմանադրության միջև, որ կար դեռևս հին իշխանությունների օրոք: Ինչի՞ց էր, որովհետև քաղաքական կամքն աշխատում էր մի խումբ մարդկանց հարստացման համար, իսկ Սահմանադրությունը հարմարեցվում էր այդ պահանջներին: Որքան էլ աշխատատար և ծանր լիներ, նոր Սահմանադրություն էր պետք՝ վերաձևակերպելով այն կետերը, խնդիրները, որոնք հակասության մեջ էին մտնում ժողովրդի քաղաքական կամքի հետ: Դա երկարատև և աշխատատար պրոցես էր, բայց գոնե քննարկման պետք է դրվեր: